Τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 88/77/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της εκπομπής αερίων και σωματιδιακών ρύπων από τους κινητήρες ντίζελ τους προοριζόμενους να τοποθετηθούν σε οχήματα (1) (1999/C 43/05) (Κείμενο που παρουσιάζει ενδιαφέρον για τον ΕΟΧ) COM(1998) 776 τελικό - 97/0350(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 17 Δεκεμβρίου 1998)

Η πρόταση COM(97) 627 της Επιτροπής της 3ης Δεκεμβρίου 1997, τροποποιείται ως εξής:

1. Μετά τη 14η αιτιολογική σκέψη, προστίθεται το ακόλουθο κείμενο:

«ότι είναι αναγκαίο να υπάρχει δυνατότητα επισήμανσης και σήμανσης των αντλιών διανομής υγραερίου, ώστε οι επιχειρήσεις να γνωρίζουν τις προδιαγραφές του πωλούμενου καυσίμου υγραερίου, και να καθοριστούν ευρωπαϊκές προδιαγραφές για την ποιότητα του καυσίμου υγραερίου».

2. Το άρθρο 1 τροποποιείται ως εξής:

«Άρθρο 1

Για τους σκοπούς της παρούσας οδηγίας, νοούνται ως:

- "όχημα", κάθε όχημα που καλύπτεται από τον ορισμό του παραρτήματος II κεφάλαιο Α της οδηγίας 70/156/ΕΟΚ και προωθείται με κινητήρα ντίζελ ή αερίου, με εξαίρεση τα οχήματα της κατηγορίας Μ1 με μάζα αναφοράς μικρότερη ή ίση με 3,5 τόνους,

"κινητήρας ντίζελ ή αερίου", η πηγή κινητήριας δύναμης ενός οχήματος, για την οποία μπορεί να χορηγείται έγκριση τύπου για ιδιαίτερη τεχνική ενότητα, όπως αυτή ορίζεται στο άρθρο 2 της οδηγίας 70/156/ΕΟΚ,

"βελτιωμένο οικολογικό όχημα/EEV (Enhanced Environmentally Friendly Vehicle)", ένα όχημα προωθούμενο με κινητήρα στον οποίο τηρούνται οι προαιρετικές τιμές εκπομπών στόχου που καθορίζονται στη σειρα Β των πινάκων του σημείου 6.2.1 του παραρτήματος 1 της οδηγίας, 88/77/ΕΟΚ, όπως τροποποιείται από την παρούσα οδηγία».

3. Το άρθρο 2 τροποποιείται ως εξής:

«Άρθρο 2

1. Από 1ης Οκτωβρίου 1999, τα κράτη μέλη δεν δύνανται, για λόγους σχετικούς με τις εκπομπές αερίων και σωματιδιακών ρύπων και με την αδιαφάνεια της αιθάλης των καυσαερίων από κινητήρα:

- να αρνούνται τη χορήγηση έγκρισης ΕΚ τύπου ή την έκδοση του εγγράφου που προβλέπεται στο τελευταίο εδάφιο του άρθρου 10 παράγραφος 1 της οδηγίας 70/156/ΕΟΚ, όπως τροποποιήθηκε τελευταία από την οδηγία 98/14/ΕΚ της Επιτροπής (*) ούτε τη χορήγηση εθνικής έγκρισης τύπου για τύπους οχημάτων προωθούμενων με κινητήρα ντίζελ ή κινητήρα αερίου, ούτε

- να απαγορεύουν την ταξινόμηση, την πώληση, τη θέση σε κυκλοφορία ή τη χρήση καινούργιων ως άνω οχημάτων, ούτε

- να αρνούνται τη χορήγηση έγκρισης ΕΚ τύπου για οιοδήποτε τύπο κινητήρα ντίζελ ή κινητήρα αερίου, ούτε

- να απαγορεύουν την πώληση ή την χρήση καινούργιων κινητήρων ντίζελ ή αερίου,

αν πληρούνται οι αντίστοιχες απαιτήσεις των παραρτημάτων της οδηγίας 88/77/ΕΟΚ, όπως αυτά τροποποιούνται με την παρούσα οδηγία, ειδικότερα δε εφόσον οι εκπομπές αερίων και σωματιδιακών ρύπων και η αδιαφάνεια της αιθάλης των καυσαερίων από τον κινητήρα ανταποκρίνονται στις οριακές τιμές που καθορίζονται στη σειρά Α ή στις τιμές στόχου που καθορίζονται στη σειρά Β των πινάκων του σημείου 6.2.1 του παραρτήματος I της οδηγίας 88/77/ΕΟΚ, όπως τροποποιείται με την παρούσα οδηγία.

2. Από 1ης Οκτωβρίου 2000, τα κράτη μέλη:

- δεν δύνανται πλέον να χορηγούν έγκριση ΕΚ τύπου ή να εκδίδουν το έγγραφο που προβλέπεται στο τελευταίο εδάφιο του άρθρου 10 παράγραφος 1 της οδηγίας 70/156/ΕΟΚ και

- αρνούνται τη χορήγηση εθνικής έγκρισης τύπου,

για τύπους κινητήρων ντίζελ ή αερίου και για τύπους οχημάτων προωθούμενων με κινητήρα ντίζελ ή αερίου, στους οποίους οι εκπομπές των αερίων και σωματιδιακών ρύπων και η αδιαφάνεια της αιθάλης των καυσαερίων του κινητήρα δεν ανταποκρίνονται στις οριακές τιμές που καθορίζονται στη σειρά Α των πινάκων του σημείου 6.2.1 του παραρτήματος 1 της οδηγίας 88/77/ΕΟΚ, όπως αυτό τροποποιείται από την παρούσα οδηγία.

3. Από 1ης Οκτωβρίου 2001 και με εξαίρεση τα οχήματα και τους κινητήρες που προορίζονται για εξαγωγή σε τρίτες χώρες, τα κράτη μέλη:

- θεωρούν ότι τα πιστοποιητικά συμμόρφωσης που συνοδεύουν τα καινούργια οχήματα ή τους καινούργιους κινητήρες σύμφωνα με την οδηγία 70/156/ΕΟΚ δεν ισχύουν πλέον για τους σκοπούς του άρθρου 7 παράγραφος 1 της ίδιας οδηγίας και

- απαγορεύουν την ταξινόμηση, την πώληση, τη θέση σε κυκλοφορία και τη χρήση καινούργιων οχημάτων προωθούμενων με κινητήρα ντίζελ ή αερίου, καθώς και την πώληση και τη χρήση καινούργιων κινητήρων ντίζελ ή αερίου,

εφόσον οι εκπομπές αερίων και σωματιδιακών ρύπων και η αδιαφάνεια της αιθάλης των καυσαερίων του κινητήρα δεν ανταποκρίνονται στις οριακές τιμές που καθορίζονται στη σειρά Α των πινάκων του σημείου 6.2.1 του παραρτήματος 1 της οδηγίας 88/77/ΕΟΚ, όπως αυτό τροποποιείται από την παρούσα οδηγία.

4. Σύμφωνα με την παράγραφο 1, οι κινητήρες που πληρούν τις αντίστοιχες απαιτήσεις των παραρτημάτων της οδηγίας 88/77/ΕΟΚ, όπως τροποποιείται από την παρούσα οδηγία, και στους οποίους τηρούνται οι τιμές εκπομπών στόχου που καθορίζονται στη σειρά Β των πινάκων του σημείου 6.2.1 του παραρτήματος I της οδηγίας 88/77/ΕΟΚ, όπως τροποποιείται από την παρούσα οδηγία, θεωρείται ότι πληρούν τις απαιτήσεις των παραγράφων 2 και 3.

(*) ΕΕ L 91 της 25.3.1998, σ. 1».

4. Το άρθρο 3 τροποποιείται ως εξής:

«Άρθρο 3

Τα κράτη μέλη δύνανται να θεσπίζουν φορολογικά κίνητρα μόνον για μηχανοκίνητα οχήματα που είναι σύμφωνα προς την οδηγία 88/77/ΕΟΚ, όπως αυτή τροποποιείται από την παρούσα οδηγία. Τα εν λόγω κίνητρα πληρούν τις διατάξεις της συνθήκης καθώς και τις ακόλουθες προϋποθέσεις:

1. Έχουν εφαρμογή σε όλα τα καινούργια οχήματα που προσφέρονται προς πώληση στην αγορά ενός κράτους μέλους και τα οποία ανταποκρίνονται εκ των προτέρων στις ισχύουσες υποχρεωτικές οριακές τιμές που ορίζονται στη σειρά Α των πινάκων του σημείου 6.2.1 του παραρτήματος 1 της οδηγίας 88/77/ΕΟΚ, όπως αυτό τροποποιείται από την παρούσα οδηγία,

- παύουν να ισχύουν από την έναρξη της υποχρεωτικής εφαρμογής των οριακών τιμών εκπομπών που καθορίζονται στο άρθρο 2 παράγραφος 3 για τα καινούργια οχήματα.

2. Έχουν εφαρμογή σε όλα τα καινούργια οχήματα που προσφέρονται προς πώληση στην αγορά ενός κράτους μέλους και τα οποία ανταποκρίνονται στις τιμές εκπομπών στόχου που ορίζονται στη σειρά Β των πινάκων του σημείου 6.2.1 του παραρτήματος I της οδηγίας 88/77/ΕΟΚ, όπως αυτό τροποποιείται από την παρούσα οδηγία.

Για κάθε τύπο οχήματος, το ύψος τους είναι χαμηλότερο από το πρόσθετο κόστος των τεχνικών λύσεων που εφαρμόστηκαν για τη διασφάλιση της τήρησης των οριακών τιμών που καθορίζονται στη σειρά Α ή των τιμών στόχου που καθορίζονται στη σειρά Β των πινάκων του σημείου 6.2.1 του παραρτήματος I της οδηγίας 88/77/ΕΟΚ, όπως τροποποιείται από την παρούσα οδηγία, καθώς και της εγκατάστασής τους στο όχημα.

Η Επιτροπή ενημερώνεται αρκετά έγκαιρα για τα σχέδια θέσπισης ή μεταβολής των φορολογικών κινήτρων που αναφέρονται στην πρώτη παράγραφο, ώστε να μπορεί να διατυπώσει τις παρατηρήσεις της».

5. Το άρθρο 4 τροποποιείται ως εξής:

«Άρθρο 4

Η Επιτροπή προτείνει στο Ευρωπαϊκό Κοινοβούλιο και στο Συμβούλιο ακόμη αυστηρότερα πρότυπα για τις εκπομπές των οχημάτων ή κινητήρων που εμπίπτουν στο πεδίο εφαρμογής της παρούσας οδηγίας, το αργότερο εντός δώδεκα μηνών από την ημερομηνία έναρξης της ισχύος της παρούσας οδηγίας, οπωσδήποτε δε, το αργότερο στις 31 Δεκεμβρίου 1999.

Στην πρόταση θα ληφθούν υπόψη:

- το πρόγραμμα επανεξέτασης που περιγράφεται λεπτομερώς στο άρθρο 3 της οδηγίας 98/69/ΕΚ του Ευρωπαϊκού Κοινοβουλίου και του Συμβουλίου (*) και στο άρθρο 9 της οδηγίας 98/70/ΕΚ (**),

- η εξέλιξη της τεχνολογίας ελέγχου των εκπομπών των κινητήρων ντίζελ και των κινητήρων αερίου, με συνεκτίμηση της αλληλεξάρτησης της τεχνολογίας αυτής με την ποιότητα των καυσίμων,

- η ανάπτυξη κύκλου δοκιμών εναρμονισμένου σε παγκόσμια κλίμακα προκειμένου για τις δοκιμές για έγκριση τύπου,

- τα ενσωματωμένα στο όχημα συστήματα διάγνωσης (OBD) για κινητήρες προοριζόμενους για βαρέα οχήματα επαγγελματικής χρήσης,

- κατάλληλες διατάξεις σχετικά με τη διάρκεια ζωής,

- κατάλληλα όρια για ρύπους που σήμερα δεν υπόκεινται σε νομοθετικές ρυθμίσεις, ως επακόλουθο της ευρείας καθιέρωσης νέων εναλλακτικών καυσίμων.

Η πρόταση αποσκοπεί στην επίτευξη σημαντικών περιστολών των εκπομπών ρύπων από τα οχήματα και τους κινητήρες που εμπίπτουν στο πεδίο εφαρμογής της παρούσας οδηγίας. Προκειμένου για τη χορήγηση νέων εγκρίσεων τύπου, οι μειωμένες οριακές τιμές ισχύουν μετά την 1η Οκτωβρίου 2005.

(*) ΕΕ L 350 της 28.12.1998, σ. 1.

(**) ΕΕ L 350 της 28.12.1998, σ. 58».

6. Στο τέλος του πίνακα περιεχομένων προστίθεται η ακόλουθη γραμμή:

«ΠΑΡΑΡΤΗΜΑ VIII Ειδικές τεχνικές απαιτήσεις για τους κινητήρες ντίζελ που τροφοδοτούνται με αιθανόλη».

7. Στο παράρτημα I, το σημείο 2.7 τροποποιείται ως εξής:

«2.7. "αέριοι ρύποι", το μονοξείδιο του άνθρακα, οι υδρογονάνθρακες (με παραδοχή λόγο CH1,85 για το πετρέλαιο ντίζελ, CH2,525 για το LPG και CH2,93 για το NG (NMHC) και με υποθετικό μοριακό τύπο CH3O0,5 για την αιθανόλη που χρησιμοποιείται ως καύσιμο κινητήρων ντίζελ), το μεθάνιο (με παραδοχή λόγο CH4 για το NG) και τα οξείδια του αζώτου εκφρασμένα σε ισοδύναμα διοξειδίου του αζώτου (NO2) 7 σωματιδιακοί ρύποι, κάθε υλικό του συλλέγεται σε συγκεκριμένο φίλτρο μετά την αραίωση των καυσαερίων με καθαρό φιλτραρισμένο αέρα, έτσι ώστε η θερμοκρασία να μην υπερβαίνει τους 325 Κ (52 °C)»

8. Στο κεφάλαιο 2 παρεμβάλλεται το ακόλουθο νέο σημείο 2.27:

«2.27. "βελτιωμένο οικολογικό όχημα/EEV (Enhanced Environmentally Friendly Vehicle)", ένας τύπος οχήματος προωθούμενου με κινητήρα στον οποίο τηρούνται οι προαιρετικές τιμές εκπομπών στόχου που καθορίζονται στη σειρά Β των πινάκων του σημείου 6.2.1 του παραρτήματος I της οδηγίας 88/77/ΕΟΚ, όπως τροποποιείται με την παρούσα οδηγία».

9. Οι επικεφαλίδες των κεφαλαίων 2.27.2 και 2.27.3 λαμβάνουν τους ακόλουθους νέους αριθμούς και οι πίνακες των κεφαλαίων αυτών τροποποιούνται ως εξής:

«2.28. Σύμβολα και συντμήσεις»

«2.28.1. Σύμβολα των παραμέτρων των δοκιμών»

«2.28.2. Σύμβολα χημικών συστατικών

>ΘΕΣΗ ΠΗΝΑΚΑ>

»«2.28.3. Συντμήσεις

>ΘΕΣΗ ΠΗΝΑΚΑ>

».

10. Τα κατωτέρω υποκεφάλαια του κεφαλαίου 4 τροποποιούνται ως εξής:

«4.1.2. Στην περίπτωση του φυσικού αερίου, αποδεικνύεται η ικανότητα προσαρμογής του μητρικού κινητήρα σε οποιαδήποτε σύνθεση καυσίμου που μπορεί να κυκλοφορεί στην αγορά. Στην περίπτωση του φυσικού αερίου υπάρχουν συνήθως δύο είδη καυσίμων, καύσιμο υψηλής θερμαντικής αξίας (αέριο Η) και χαμηλής θερμαντικής αξίας (αέριο L), αλλά με σημαντικό εύρος αξίας και στις δύο κλίμακες: διαφέρουν σημαντικά ως προς το ενεργειακό τους περιεχόμενο, που εκφράζεται από το δείκτη Wobbe, και ως προς το συντελεστή μεταβολής του λ (Sλ). Οι μαθηματικοί τύποι για τον υπολογισμό του δείκτη Wobbe και του Sλ παρέχονται στα σημεία 2.25 και 2.26. Οι διακυμάνσεις των παραμέτρων αυτών αντικατοπτρίζονται στη σύνθεση των καυσίμων αναφοράς.

Ο μητρικός κινητήρας ικανοποιεί τις απαιτήσεις της παρούσας οδηγίας με τα καύσιμα αναφοράς G20/GR (1), που περιγράφονται στο παράρτημα IV, χωρίς καμία αναπροσαρμογή στην τροφοδοσία καυσίμου μεταξύ των δύο δοκιμών. Επιτρέπεται ωστόσο, μετά την αλλαγή καυσίμου, η διεξαγωγή ενός κύκλου ETC χωρίς μέτρηση για προσαρμογή. Πριν από τη δοκιμή, ο μητρικός κινητήρας στρώνεται με τη διαδικασία που περιγράφεται στο παράρτημα III προσάρτημα 2 παράγραφος 3.

4.1.3. Στην περίπτωση κινητήρα τροφοδοτούμενου με φυσικό αέριο, ο οποίος προσαρμόζεται αυτόματα αφενός για την κλίμακα αερίου Η και αφετέρου για την κλίμακα L, και μετακινείται μεταξύ των δύο μέσω διακόπτη, ο μητρικός κινητήρας δοκιμάζεται με τα δύο αντίστοιχα καύσιμα αναφοράς που περιγράφονται στο παράρτημα IV, για κάθε κλίμακα και σε κάθε θέση του διακόπτη 7 καύσιμα G20/GR (1) (καύσιμο 1) και G23 (καύσιμο 2) για την κλίμακα αερίου Η, καύσιμα G23 (καύσιμο 1) και G25 (καύσιμο 2) για την κλίμακα αερίου L. Ο μητρικός κινητήρας ικανοποιεί τις απαιτήσεις της παρούσας οδηγίας και στις δύο θέσεις του διακόπτη, χωρίς αναπροσαρμογή στην τροφοδοσία καυσίμου μεταξύ των δύο δοκιμών σε κάθε θέση του διακόπτη. Επιτρέπεται ωστόσο, μετά την αλλαγή καυσίμου, η διεξαγωγή ενός κύκλου ETC χωρίς μέτρηση για προσαρμογή. Πριν από τη δοκιμή, ο μητρικός κινητήρας στρώνεται με τη διαδικασία που περιγράφεται στο παράρτημα III προσάρτημα 2 παράγραφος 3.

4.1.3.1. Μετά από αίτημα του κατασκευαστή, ο κινητήρας μπορεί να δοκιμάζεται και με τρίτο καύσιμο (καύσιμο 3), εάν η τιμή του συντελεστή μεταβολής του λ (Sλ) βρίσκεται μεταξύ των τιμών που αντιστοιχούν στα καύσιμα G20/GR (1) και G25, π.χ. όταν το καύσιμο 3 είναι καύσιμο του εμπορίου. Τα αποτελέσματα της δοκιμής αυτής μπορούν να χρησιμοποιούνται ως βάση για την αξιολόγηση της συμμόρφωσης της παραγωγής

(1) Σε περίπτωση έγκρισης για EEV με βάση την τήρηση των τιμών εκπομπών στόχου που καθορίζονται στη σειρά Β των πινάκων του σημείου 6.2.1 του παρόντος παραρτήματος, αντί του καυσίμου G20, πρέπει να χρησιμοποιείται το καύσιμο GR.».

11. Προστίθεται το ακόλουθο νέο σημείο 4.1.5:

«4.1.5. Στην περίπτωση της αιθανόλης, ο μητρικός κινητήρας ικανοποιεί τις απαιτήσεις της παρούσας οδηγίας με το καύσιμο αναφοράς που περιγράφεται στο παράρτημα IV».

12. Τα κατωτέρω σημεία του κεφαλαίου 4 τροποποιούνται ως εξής:

«4.2.1. Έγκριση των εκπομπών της εξάτμισης κινητήρα που τροφοδοτείται με φυσικό αέριο (NG) και έχει σχεδιαστεί είτε για την κλίμακα αερίου Η είτε για την κλίμακα αερίου L.

Ο μητρικός κινητήρας δοκιμάζεται με τα δύο αντίστοιχα καύσιμα αναφοράς που περιγράφονται στο παράρτημα IV για κάθε κλίμακα: καύσιμα G20/GR (1) (καύσιμο 1) και G23 (καύσιμο 2) για την κατηγορία αερίου Η και καύσιμα G23 (καύσιμο 1) και G25 (καύσιμο 2) για την κατηγορία αερίου L. Ο μητρικός κινητήρας ικανοποιεί τις απαιτήσεις εκπομπών χωρίς καμία αναπροσαρμογή στην τροφοδοσίας καυσίμου μεταξύ των δύο δοκιμών. Επιτρέπεται ωστόσο, μετά την αλλαγή καυσίμου, η διεξαγωγή ενός κύκλου ETC χωρίς μέτρηση για προσαρμογή. Πριν από τη δοκιμή, ο μητρικός κινητήρας στρώνεται με τη διαδικασία που περιγράφεται στο παράρτημα III προσάρτημα 2 παράγραφος 3.

4.2.2.1. Ο μητρικός κινητήρας ικανοποιεί τις απαιτήσεις εκπομπών με τα καύσιμα αναφοράς G20/GR (1) και G25, προκειμένου για φυσικό αέριο, ή με τα καύσιμα αναφοράς Α και Β, προκειμένου για LPG, που περιγράφονται στο παράρτημα IV. Μεταξύ των δοκιμών, επιτρέπεται μικρορύθμιση του συστήματος τροφοδοσίας καυσίμου. Η εν λόγω μικρορύθμιση θα συνίσταται σε αναβαθμονόμηση της βάσης δεδομένων της τροφοδοσίας καυσίμου, χωρίς καμία μεταβολή της βασικής στρατηγικής ελέγχου ούτε της βασικής διάρθρωσης της βάσης δεδομένων. Αν είναι απαραίτητο, επιτρέπεται η ανταλλαγή εξαρτημάτων που συνδέονται άμεσα με το μέγεθος της ροής καυσίμου (π.χ. ακροφύσια εγχυτήρων). Ο κινητήρας θα πρέπει να αποδίδει την ίδια ισχύ και με τα δύο καύσιμα.

4.2.2.2 Αν το επιθυμεί ο κατασκευαστής, ο κινητήρας μπορεί να δοκιμάζεται με τα καύσιμα αναφοράς G20/GR (1) και G23, ή G23 και G25, οπότε η έγκριση τύπου ισχύει μόνο για την κλίμακα αερίου Η ή L αντίστοιχα

(1) Σε περίπτωση έγκρισης για EEV με βάση την τήρηση των τιμών εκπομπών στόχου που καθορίζονται στη σειρά Β των πινάκων του σημείου 6.2.1 του παρόντος παραρτήματος, αντί του καυσίμου G20, πρέπει να χρησιμοποιείται το καύσιμο GR.».

13. Παρεμβάλλεται το ακόλουθο νέο σημείο 5.1.5:

«5.1.5. Στην περίπτωση των κινητήρων που έχουν εγκριθεί για EEV, τοποθετείται η σήμανση "EEV" μετά τον αριθμό έγκρισης ΕΚ τύπου (εάν έχει εφαρμογή, μετά το ή τα γράμματα που υποδηλώνουν την κλίμακα αερίου για την οποία έχει εγκριθεί ένας κινητήρας NG)».

14. Τα σημεία 5.1.5 και 5.1.5.1 αντικαθίστανται από τα ακόλουθα κείμενα:

«5.1.6. Ετικέτες

5.1.6.1. Κινητήρες NG και LPG

Στην περίπτωση των κινητήρων NG και LPG, στους οποίους χορηγείται έγκριση τύπου για περιορισμένη κλίμακα καυσίμου, έχουν εφαρμογή οι ακόλουθες ετικέτες:

5.1.6.1.1. Περιεχόμενο

Πρέπει να παρέχονται οι ακόλουθες πληροφορίες:

Στην περίπτωση του σημείου 4.2.1.3, στην ετικέτα θα αναγράφεται "ΜΟΝΟ ΓΙΑ ΧΡΗΣΗ ΜΕ ΦΥΣΙΚΟ ΑΕΡΙΟ ΤΗΣ ΚΛΙΜΑΚΑΣ Η". Ανάλογα με την περίπτωση, το "Η" αντικαθίσταται με το "L".

Στην περίπτωση του σημείου 4.2.2.3, στην ετικέτα θα αναγράφεται "ΜΟΝΟ ΓΙΑ ΧΡΗΣΗ ΜΕ ΦΥΣΙΚΟ ΑΕΡΙΟ ΠΡΟΔΙΑΓΡΑΦΩΝ . . ." ή "ΜΟΝΟ ΓΙΑ ΧΡΗΣΗ ΜΕ ΥΓΡΑΕΡΙΟ ΠΡΟΔΙΑΓΡΑΦΩΝ . . .", ανάλογα. Παρέχονται όλες οι πληροφορίες του (των) αντίστοιχου(-ων) πίνακα(-ων) του παραρτήματος IV, μαζί με τα επιμέρους συστατικά και όρια που καθορίζει ο κατασκευαστής του κινητήρα.

Τα γράμματα και οι αριθμοί πρέπει να έχουν ύψος τουλάχιστον 4 mm.

5.1.6.2. Κινητήρες για EEV

Στην περίπτωση των κινητήρων στους οποίους τηρούνται τα όρια εκπομπών της σειράς Β των πινάκων του σημείου 6.2.1 του παρόντος παραρτήματος, έχει εφαρμογή η ακόλουθη ετικέτα EEV:

5.1.6.2.1. Περιεχόμενο

Επιπλέον του συμβόλου "$", στην ετικέτα αναγράφονται η ένδειξη "ΟΙΚΟΛΟΓΙΚΟ (EEV)" και ο αριθμός της παρούσας οδηγίας, όπως φαίνεται στο ακόλουθο παράδειγμα:

>ΑΝΑΦΟΡΑ ΣΕ ΓΡΑΦΗΚΟ>

Τα γράμματα και οι αριθμοί πρέπει να έχουν ύψος τουλάχιστον 4 mm».

15. Τα σημεία 5.1.5.2 και 5.1.5.3 λαμβάνουν τους αριθμούς 5.1.6.3 και 5.1.6.4 και τροποποιούνται ως εξής:

«5.1.6.3. Ιδιότητες

Οι ετικέτες πρέπει να είναι ανθεκτικές για την ωφέλιμη διάρκεια ζωής του κινητήρα. Οι ετικέτες πρέπει να είναι ευανάγνωστες, με ανεξίτηλα γράμματα και αριθμούς. Επιπλέον, οι ετικέτες πρέπει να επικολλώνται με τρόπο ώστε η στερέωσή τους να είναι ανθεκτική σε όλη την ωφέλιμη διάρκεια ζωής του κινητήρα, και να μην είναι δυνατόν να αφαιρεθούν χωρίς καταστροφή ή παραμόρφωσή τους.

5.1.6.4. Τοποθέτηση

Οι ετικέτες πρέπει να τοποθετούνται σταθερά επάνω σε τμήμα του κινητήρα πού είναι απαραίτητο για την ομαλή λειτουργία του και του οποίου κανονικά δεν απαιτείται αντικατάσταση στη διάρκεια ζωής του κινητήρα. Επιπλέον, οι εν λόγω ετικέτες πρέπει να είναι τοποθετημένες σε θέση ώστε να διακρίνονται εύκολα από τον κοινό πολίτη μετά τη συμπλήρωση του κινητήρα με όλα τα βοηθητικά εξαρτήματα που είναι απαραίτητα για τη λειτουργία του.

Η ετικέτα EEV επιτρέπεται να επικολλάται σε ένα όχημα, μόνον εάν αυτό είναι εφοδιασμένο με κινητήρα εγκεκριμένο για EEV».

16. Τα σημεία 5.2 και 5.3 τροποποιούνται ως εξής:

«5.2. Σε περίπτωση αίτησης για έγκριση ΕΚ τύπου για τύπο οχήματος ως προς τον κινητήρα του, η σήμανση που περιγράφεται στο σημείο 5.1.6.1 πρέπει επίσης να τοποθετείται κοντά στην οπή πλήρωσης καυσίμου.

5.3. Σε περίπτωση αίτησης για έγκριση ΕΚ τύπου για τύπο οχήματος με εγκεκριμένο κινητήρα, η σήμανση που περιγράφεται στο σημείο 5.1.6.1 πρέπει επίσης να τοποθετείται κοντά στην οπή πλήρωσης καυσίμου».

17. Το σημείο 6.2 τροποποιείται ως εξής:

«6.2. Προδιαγραφές σχετικά με τις εκπομπές αερίων και σωματιδιακών ρύπων, καθώς και αιθάλης

Οι εκπομπές προσδιορίζονται με βάση τις δοκιμές ESC και ELR με συμβατικούς κινητήρες ντίζελ, συμπεριλαμβανομένων εκείνων που είναι εφοδιασμένοι με ηλεκτρονική έγχυση καυσίμου, με ανακυκλοφορία των καυσαερίων (EGR), ή/και με καταλύτες οξείδωσης. Οι κινητήρες ντίζελ που είναι εφοδιασμένοι με προηγμένα συστήματα μετεπεξεργασίας των καυσαερίων, περιλαμβανομένων των καταλυτών εξουδετέρωσης των NOx ή/και των παγίδων σωματιδίων, υποβάλλονται συμπληρωματικά και στη δοκιμή ETC. Για τους κινητήρες αερίου, οι εκπομπές αερίων προσδιορίζονται με τη δοκιμή ETC, ενώ οι εκπομπές σωματιδίων δεν υπόκεινται σε δοκιμή. Οι διαδικασίες δοκιμής ESC και ELR περιγράφονται στο παράρτημα III προσάρτημα 1, της δε δοκιμής ETC στο παράρτημα III προσαρτήματα 2 και 3.

Οι εκπομπές αερίων και σωματιδιακών ρύπων, όπου έχει εφαρμογή, και αιθάλης, όπου έχει εφαρμογή, του κινητήρα που υποβάλλεται σε δοκιμή, μετρώνται με τις μεθόδους που περιγράφονται στο παράρτημα III προσάρτημα 4. Στο παράρτημα V περιγράφονται τα προτεινόμενα συστήματα ανάλυσης των αερίων ρύπων, τα προτεινόμενα συστήματα δειγματοληψίας σωματιδίων, καθώς και το προτεινόμενο σύστημα μέτρησης της αιθάλης.

Η Τεχνική Υπηρεσία δύναται να εγκρίνει άλλα συστήματα ή αναλύτες, εάν έχει διαπιστωθεί ότι παρέχουν ισοδύναμα αποτελέσματα στον αντίστοιχο κύκλο δοκιμής. Ο προσδιορισμός της ισοδυναμίας του συστήματος βασίζεται σε μελέτη συσχετισμού με επτά ζεύγη δειγμάτων (ή και περισσότερα) του υπό εξέταση συστήματος με ένα από τα συστήματα αναφοράς της παρούσας οδηγίας. Για τις εκπομπές σωματιδίων, μόνο το σύστημα αραίωσης πλήρους ροής αναγνωρίζεται ως σύστημα αναφοράς. Τα "αποτελέσματα" αναφέρονται στις τιμές εκπομπών του συγκεκριμένου κύκλου. Ο έλεγχος συσχετισμού διεξάγεται στο ίδιο εργαστήριο, στον ίδιο θάλαμο δοκιμής και στον ίδιο κινητήρα και, κατά προτίμηση ταυτόχρονα. Το κριτήριο ισοδυναμίας ορίζεται ως η συμφωνία των μέσων τιμών που προκύπτουν για το ζεύγος δείγματος με απόκλιση ± 5 %. Για την εισαγωγή νέου συστήματος στην οδηγία, η ισοδυναμία προσδιορίζεται με βάση τον υπολογισμό της επαναληπτικότητας και της αναπαραγωγιμότητας, όπως αυτές περιγράφονται στο πρότυπο ISO 5725».

18. Το σημείο 6.2.1 τροποποιείται ως εξής:

«6.2.1. Οριακές τιμές

Κινητήρες ντίζελ

Η μάζα του μονοξειδίου του άνθρακα, των ολικών υδρογονανθράκων, των οξειδίων του αζώτου και των σωματιδίων, που προκύπτει από τη δοκιμή ESC, και η αδιαφάνεια της αιθάλης, που προκύπτει από τη δοκιμή ELR, δεν πρέπει να υπερβαίνουν τις τιμές του πίνακα 1.

>ΘΕΣΗ ΠΗΝΑΚΑ>

Κινητήρες ντίζελ και αερίου

Για τους κινητήρες ντίζελ που υποβάλλονται συμπληρωματικά και στη δοκιμή ETC, και ειδικά για τους κινητήρες αερίου, η μάζα του μονοξειδίου του άνθρακα, των υδρογονανθράκων πλην μεθανίου, του μεθανίου (όπου έχει εφαρμογή), των οξειδίων του αζώτου και των σωματιδίων (όπου έχει εφαρμογή) δεν πρέπει να υπερβαίνει τις τιμές του πίνακα 2.

>ΘΕΣΗ ΠΗΝΑΚΑ>

».

19. Το σημείο 6.2.2.1 τροποποιείται ως εξής:

«6.2.2.1. Αντί της μέτρησης της μάζας των υδρογονανθράκων πλην μεθανίου στη δοκιμή ETC, ο κατασκευαστής μπορεί να επιλέξει τη μέτρηση της μάζας των ολικών υδρογονανθράκων. Στην περίπτωση αυτή, η οριακή τιμή για τη μάζα των ολικών υδρογονανθράκων είναι εκείνη που εμφαίνεται στον πίνακα 2 για τη μάζα των υδρογονανθράκων πλην του μεθανίου».

20. Το παράρτημα IV τροποποιείται ως εξής:

«ΠΑΡΑΡΤΗΜΑ IV

ΠΡΟΔΙΑΓΡΑΦΕΣ ΤΕΧΝΙΚΩΝ ΧΑΡΑΚΤΗΡΙΣΤΙΚΩΝ ΤΟΥ ΚΑΥΣΙΜΟΥ ΑΝΑΦΟΡΑΣ ΓΙΑ ΤΙΣ ΔΟΚΙΜΕΣ ΕΓΚΡΙΣΗΣ ΚΑΙ ΓΙΑ ΤΗΝ ΕΞΑΚΡΙΒΩΣΗ ΤΗΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ

1.1. ΠΕΤΡΕΛΑΙΟ ΝΤΙΖΕΛ (1)

[. . .]

>ΘΕΣΗ ΠΗΝΑΚΑ>

2. ΦΥΣΙΚΟ ΑΕΡΙΟ (NG)

Το καύσιμο διατίθεται στην ευρωπαϊκή αγορά σε δύο κλίμακες:

- κλίμακα Η, της οποίας τα ακραία καύσιμα αναφοράς είναι τα G20/GR (1) και G23,

- κλίμακα L, της οποίας τα ακραία καύσιμα αναφοράς είναι τα G23 και G25.

Τα χαρακτηριστικά των καυσίμων αναφοράς G20, GR, G23 και G25 συνοψίζονται κατωτέρω:

(1) Το καύσιμο αναφοράς G20 ενδέχεται να μην είναι αρκετά ακραίο ως προς το συντελεστή μεταβολής του λ (Sλ), ώστε να καλύπτει ορισμένες συνθέσεις αερίου, π.χ. North Sea H2 και τα μείγματα Prop-Air. Για το λόγο αυτό, σε περίπτωση έγκρισης για EEV με βάση την τήρηση των τιμών εκπομπών στόχου που καθορίζονται στη σειρά Β των πινάκων του σημείου 6.2.1 του παρόντος παραρτήματος, αντί του καυσίμου G20, πρέπει να χρησιμοποιείται το καύσιμο GR.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

3. ΥΓΡΑΕΡΙΟ (LPG)

>ΘΕΣΗ ΠΗΝΑΚΑ>

».

21. Το παράρτημα VI τροποποιείται ως εξής:

«ΜΕΡΟΣ I

0.5. Κατηγορία κινητήρα: ντίζελ/φυσικού αερίου/υγραερίου/ντίζελ τροφοδοτούμενος με αιθανόλη (1):

Προσάρτημα

1.1.5. Κατηγορία κινητήρα: ντίζελ/φυσικού αερίου/υγραερίου/ντίζελ τροφοδοτούμενος με αιθανόλη (1): . . .».

22. Προστίθεται το ακόλουθο νέο παράρτημα VIII:

«ΠΑΡΑΡΤΗΜΑ VIII

ΕΙΔΙΚΕΣ ΤΕΧΝΙΚΕΣ ΑΠΑΙΤΗΣΕΙΣ ΓΙΑ ΤΟΥΣ ΚΙΝΗΤΗΡΕΣ ΝΤΙΖΕΛ ΠΟΥ ΤΡΟΦΟΔΟΤΟΥΝΤΑΙ ΜΕ ΑΙΘΑΝΟΛΗ

Στην περίπτωση των κινητήρων ντίζελ που τροφοδοτούνται με αιθανόλη, εφαρμόζονται οι ακόλουθες ειδικές τροποποιήσεις εξισώσεων και συντελεστών στις διαδικασίες δοκιμών που καθορίζονται στο παράρτημα ΙΙΙ της παρούσας οδηγίας.

Στο παράρτημα ΙΙΙ προσάρτημα 1:

4.2. Διόρθωση για ξηρά/υγρή κατάσταση

FFH = >NUM>1,877

>DEN>(1 + 2,577 * >NUM>GFUEL

>DEN>GAIRW

)

4.3. Διόρθωση των ΝΟχ για υγρασία και θερμοκρασία

KH,D = >NUM>1

>DEN>1 + A * (Ha - 10,71) + B * (Ta - 298)

όπου:

A = 0,181 GFUEL/GAIRD - 0,0266

B = - 0,123 GFUEL/GAIRD + 0,00954

Ta = θερμοκρασία του αέρα, σε Κ

Ha = υγρασία του αναρροφώμενου αέρα, σε γραμμάρια νερού ανά χιλιόγραμμο ξηρού αέρα

4.4. Υπολογισμός των παροχών μάζας των εκπομπών

Οι παροχές μάζας των εκπομπών (γραμμάρια/ώρα) για κάθε στάδιο υπολογίζονται ως εξής, με την υπόθεση ότι η πυκνότητα των καυσαερίων είναι 1,272 kg/m3 σε θερμοκρασία 273 Κ (0 °C) και πίεση 101,3 kPa:

1. NOx mass = 0,001613 * NOx conc * KH,D * GEXHW

2. COmass = 0,000982 * COconc * GEXHW

3. HCmass = 0,000809 * HCconc * GEXHW

όπου NOx conc, COconc, HCconc (1) είναι οι μέσες συγκεντρώσεις (σε ppm) στα πρωτογενή καυσαέρια, όπως αυτές ορίζονται στο σημείο 4.1.

Στην περίπτωση όπου, προαιρετικά, οι εκπομπές αερίων προσδιορίζονται με σύστημα αραίωσης πλήρους ροής, έχουν εφαρμογή οι ακόλουθοι τύποι:

1. NOx mass = 0,001587 * NOx conc * KH,D * GTOTW

2. COmass = 0,000966 * COconc * GTOTW

3. HCmass = 0,000795 * HCconc * GTOTW

όπου NOx conc, COconc, HCconc (1) είναι οι μέσες συγκεντρώσεις με διόρθωση υποβάθρου (σε ppm) για κάθε στάδιο στα αραιωμένα καυσαέρια, όπως αυτές ορίζονται στο σημείο 4.3.1.1 του προσαρτήματος 2 του παραρτήματος ΙΙΙ.

Στο παράρτημα ΙΙΙ, προσάρτημα 2

Τα σημεία 3.1, 3.4, 3.8.3 και 5 του προσαρτήματος 2 ισχύουν όχι μόνο για τους κινητήρες ντίζελ, αλλά και για τους κινητήρες ντίζελ που τροφοδοτούνται με αιθανόλη.

4.2. Οι συνθήκες της δοκιμής θα πρέπει να ρυθμίζονται κατά τρόπον ώστε η θερμοκρασία του αέρα και η υγρασία που μετριούνται στο σημείο αναρρόφησης από τον κινητήρα, να έχουν πρότυπες συνθήκες. Το σχετικό πρότυπο θα πρέπει να είναι 6 ± 0,5 γραμμάρια νερού ανά χιλιόγραμμο ξηρού αέρα σε περιοχή θερμοκρασιών 298 ± 3 Κ. Εντός των ορίων αυτών δεν απαιτείται άλλη διόρθωση των NOx. Η δοκιμή είναι άκυρη, εάν δεν πληρούνται οι ανωτέρω συνθήκες.

4.3. Υπολογισμός της ροής μάζας εκπομπών

4.3.1. Συστήματα με σταθερή ροή μάζας

Για συστήματα με εναλλάκτη θερμότητας, η μάζα των ρύπων (g/δοκιμή) προσδιορίζεται από τις ακόλουθες εξισώσεις:

1. NOx mass = 0,001587 * NOx conc * KH,D * MTOTW (κινητήρες τροφοδοτούμενοι με αιθανόλη)

2. COmass = 0,000966 * COconc * MTOTW (κινητήρες τροφοδοτούμενοι με αιθανόλη)

3. HCmass = 0,000794 * HCconc * MTOTW (κινητήρες τροφοδοτούμενοι με αιθανόλη)

όπου

NOx conc, COconc, HCconc (1), NMHCconc = μέσες συγκεντρώσεις με διόρθωση υποβάθρου καθόλο τον κύκλο από ολοκλήρωση (υποχρεωτική για τα NOx και HC) ή μέτρηση σάκκων, σε ppm

MTOTW = συνολική μάζα των αραιωμένων καυσαερίων καθόλο τον κύκλο, όπως ορίζεται στο κεφάλαιο 4.1, σε kg

4.3.1.1. Προσδιορισμός των συγκεντρώσεων με διόρθρωση υποβάθρου

Η μέση συγκέντρωση αερίων ρύπων υποβάθρου στον αέρα αραίωσης αφαιρείται από τις μετρούμενες συγκεντρώσεις, ώστε να προκύψουν οι καθαρές συγκεντρώσεις των ρύπων. Οι μέσες τιμές των συγκεντρώσεων υποβάθρου μπορούν να προσδιοριστούν με τη μέθοδο των σάκκων δείγματος ή με συνεχείς μετρήσεις με ολοκλήρωση. Χρησιμοποιείται ο ακόλουθος τύπος:

conc = conce - concd * (1 - (1/DF))

όπου

conc = συγκέντρωση του εκάστοτε ρύπου στα αραιωμένα καυσαέρια, διορθωμένη κατά την ποσότητα του ρύπου αυτού που περιέχεται στον αέρα αραίωσης, σε ppm

conce = συγκέντρωση του εκάστοτε ρύπου μετρημένη στα αραιωμένα καυσαέρια, σε ppm

concd = συγκέντρωση του εκάστοτε ρύπου μετρημένη στον αέρα αραίωσης, σε ppm

DF = συντελεστής αραίωσης

Ο συντελεστής αραίωσης υπολογίζεται ως εξής:

DF = >NUM>FS

>DEN>CO2 conce + (HCconce + COconce) * 10-4

όπου

CO2 conce = συγκέντρωση CO2 στα αραιωμένα καυσαέρια, σε % κατ' όγκο

HCconce = συγκέντρωση HC στα αραιωμένα καυσαέρια, σε ppm

COconce = συγκέντρωση CO στα αραιωμένα καυσαέρια, σε ppm

FS = στοιχειομετρικός συντελεστής

Οι συγκεντρώσεις που μετρώνται σε ξηρά βάση μετατρέπονται σε υγρή βάση σύμφωνα με το παράρτημα III προσάρτημα 1 κεφάλαιο 4.2.

Ο στοιχειομετρικός συντελεστής υπολογίζεται για τη γενική σύνθεση καυσίμου CHαOβNγ, ως εξής:

FS = 100 * >NUM>1

>DEN>1 + >NUM>α

>DEN>2

+ 3,76 * (1 + >NUM>α

>DEN>4

- >NUM>β

>DEN>2

) + >NUM>γ

>DEN>2

Εναλλακτικώς, και στην περίπτωση που δεν είναι γνωστή η σύνθεση του καυσίμου, μπορούν να χρησιμοποιηθούν οι εξής στοιχειομετρικοί συντελεστές:

Fs (αιθανόλη) = 8,4.

4.3.2. Συστήματα με αντιστάθμιση ροής

Για συστήματα χωρίς εναλλάκτη θερμότητας, η μάζα των ρύπων (g/δοκιμή) προσδιορίζεται με υπολογισμό των στιγμιαίων εκπομπών μάζας και ολοκλήρωση των στιγμιαίων τιμών ολόκληρου του κύκλου. Επίσης, η διόρθρωση υποβάθρου εφαρμόζεται απευθείας στην τιμή της στιγμιαίας συγκέντρωσης. Εφαρμόζονται οι ακόλουθοι τύποι:

>ΑΡΧΗ ΓΡΑΦΗΚΟΥ>

1. NOxmass = Σni = 1 (MTOTW, i Χ NOxconce, i Χ 0,001587) - (MTOTW Χ NOxconcd Χ (1 - 1/DF) Χ 0,001587)>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

2. COmass= Σni = 1 (MTOTW, i Χ COconce, i Χ 0,000966) - (MTOTW Χ COconcd Χ (1 - 1/DF) Χ 0,000966)>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

3. HCmass= Σni = 1 (MTOTW, i Χ HCconce, i Χ 0,000749) - (MTOTW Χ HCconcd Χ (1 - 1/DF) Χ 0,000749)>ΤΕΛΟΣ ΓΡΑΦΗΚΟΥ>

όπου

conce = συγκέντρωση του αντίστοιχου ρύπου μετρημένη στα αραιωμένα καυσαέρια, σε ppm

concd = συγκέντρωση του αντίστοιχου ρύπου μετρημένη στον αέρα αραίωσης, σε ppm

MTOTW, i = στιγμιαία μάζα των αραιωμένων καυσαερίων (βλέπε σημείο 4.1), σε kg

MTOTW = συνολική μάζα των αραιωμένων καυσαερίων ολόκληρου του κύκλου (βλέπε σημείο 4.1), σε kg

DF = συντελεστής αραίωσης, όπως ορίζεται στο σημείο 4.3.1.1.

4.4. Υπολογισμός των ειδικών εκπομπών

Οι εκπομπές (g/kWh) υπολογίζονται για όλα τα επί μέρους συστατικά με τον ακόλουθο τρόπο:

>ΑΡΧΗ ΓΡΑΦΗΚΟΥ>

NOx>ΤΕΛΟΣ ΓΡΑΦΗΚΟΥ>

= NOx mass / Wact

>ΑΡΧΗ ΓΡΑΦΗΚΟΥ>

CO>ΤΕΛΟΣ ΓΡΑΦΗΚΟΥ>

= CO mass / Wact

>ΑΡΧΗ ΓΡΑΦΗΚΟΥ>

HC>ΤΕΛΟΣ ΓΡΑΦΗΚΟΥ>

= HC mass / Wact

όπου

Wact = πραγματικό έργο κύκλου, όπως ορίζεται στο κεφάλαιο 3.9.2, σε kWh(1) Βασιζόμενες σε ισοδύναμα C1.».

(1) ΕΕ C 173 της 8.6.1998, σ. 1.